Verdagte doodgeskiet wat polisiebeampte glo aanvalArgieffoto Foto: SAPS, Facebook ŉ Vermeende verkragter is Vrydag doodgeskiet toe hy ŉ polisiebeampte naby Pietermaritzburg met ŉ skerp voorwerp aangeval het. “Die polisie het ŉ geregtelike doodsondersoek gelas na die 24-jarige man se afsterwe,” het die polisie in KwaZulu-Natal gesê. Die voorval het in die Bhobhoyi informele nedersetting gebeur. “Die polisie was op soek na die man in verband met ŉ verkragting op 27 Maart 2011 by die Shiyabazali informele nedersetting naby Howick.” Dit is nog nie duidelik of die polisiebeampte beseer is nie. -SAPA